OzLabs/hebrew-wiki-articles huggingface dataset:
פיטר קליין

פיטר קליין (Peter Klein, נולד ב-22 ביולי 1945) הוא מפיק יהודי אמריקאי יליד רומניה.

קליין התחיל את הקריירה שלו בשנת 1970 אצל אמרגן יהודי-אמריקאי סול יורוק. ב-1972 הקים פיטר קליין חברה משלו בשם Living Arts והיה בין הראשונים אשר הביאו את הריקוד, הבלט ומחזות הזמר האמריקאיים לאירופה ובהמשך לכל העולם. קליין התפרסם בעולם כמפיק ומארגן סבב הופעות של האופרה המפורסמת פורגי ובס מאת המלחין היהודי-אמריקאי ג'ורג' גרשווין החל מ-1992. באוקטובר 2001 האופרה פורגי ובס עלתה במת המשכן לאומנויות הבמה בתל אביב.

== קורות חיים ==
פיטר קליין נולד ב-22 ביולי 1945 בעיר טימישוארה השוכנת במערב רומניה להורים ניצולי שואה אנדריי וארי (וינר) קליין. כילד הוא למד הונגרית ורומנית, בנוסף קליין דובר רוסית, גרמנית, צרפתית, עברית ואנגלית. בשנת 1963 משפחתו עלתה לישראל. קליין למד בבית הספר המרכזי למלונאות תדמור בהרצליה. בשנת 1967 עזב קליין את ישראל ונסע לאירופה ואחרי זה לארצות הברית, לעיר ניו יורק, שם הוא הכיר את האמרגן המפורסם סול יורוק והתחיל לעבוד בשבילו בשנת 1969.

== קריירה ==
סול יורוק שכר את קליין כמארגן סבב הופעות בצפון אמריקה למוזיקאים כמו הגיטריסט אנדרס סגוביה והפסנתרן ארתור רובינשטיין.

בשנת 1975 פיטר קליין ארגן את הופעותו של הגיטריסט האגדי מייקל לורימר בישראל, במוזיאון תל אביב.

כמו כן, בשנת 1979, קליין הוציא לראשונה את בוסטון בלט לסבב הופעות באירופה, להשתתף בפתיחת פסטיבל נרבי בג'נובה ושוב ב-1981, לסבב הופעות באיטליה ובלונדון בהפקה באורך מלא של אגם הברבורים עם רודולף נורייב ככוכב אורח. ב-1981 פיטר קליין ו-Living Arts הביאו את בוסטון בלט למספר הצגות בישראל בבימוי אמנותי של א. וירג'יניה ויליאמס.ב -1984, קליין הציג לראשונה את המחזמר "שיער" באירופה, בסבב הופעות בצרפת, בשווייץ, בספרד, באוסטריה, בגרמניה ובאיטליה.

ב -2011, הפיק קליין את "Ain't Misbehavin" בבימויו של ריצ'רד מלטבי ובמהלך שנתיים המחזמר עלה לבמות בטורקיה, צרפת, גרמניה, איטליה, ספרד, ישראל, והונגריה.

=== פורגי ובס ===
קליין שקל להתחיל את ההפקה שלו לאופרה פורגי ובס בשנת 1991, כאשר קיבל הזמנה מעמיתו הארגנטינאי להביא את פורגי בבס לתיאטרו קולון. בהתחשב באתגרים של יצירת מופת מורכבת שכזאת, קליין החליט ללכת על בטוח ולהציג בבואנוס איירס ב-1992 את ההפקה הקיימת של וירג'יניה אופרה. בעקבות הצפייה בחזרות ובהופעות אחרות של פורגי ובס, קליין פיתח את רעיון ההפקה שלו בעזרתו של לאופולד גודובסקי השלישי, אחיינו של ג'ורג' גרשווין. כאשר חקר את אפשרויות סבב ההופעות,, קליין הבין שלמרות תהילתה והפופולריות שלה, הקלאסיקה האמריקאית הזאת לא עשתה סבב הופעות בארצות הברית או בעולם, למעט הסיורים של מחלקת המדינה האמריקנית בשנות החמישים לאירופה וסיורי האופרה של יוסטון גרנד בשנות ה-70.

קליין ניהל משא ומתן עם היורשים של גרשווין כדי לאשר את הפרויקט עם כמה קיצורים מהמקור. התוצאה הייתה ביצוע מקוצר (מ-4 ל-3 שעות) ומספר מוזיקאים מופחת.

Living Arts של קליין סיירה בארצות הברית במשך 13 שנים, כל שנה החל משנת 1993 עד 2005. מחוץ לארצות הברית המופע הזה הוצג ביותר מ-20 מדינות.

==קישורים חיצוניים==
* 

== הערות שוליים ==

קטגוריה:מפיקים מוזיקליים יהודים אמריקאים
קטגוריה:אמריקאים ממוצא יהודי-רומני
קטגוריה:אמריקאים שנולדו ב-1945
אליפות העולם בשחמט 2008

אליפות העולם בשחמט 2008 הייתה דו-קרב אלוף העולם המכהן, וישוואנתן אנאנד, וקודמו, ולדימיר קראמניק. הדו-קרב נערך על ידי פיד"ה בבון, שבגרמניה, והסתיים בניצחונו של אנאנד, שהמשיך את כהונתו כאלוף העולם.

==רקע==
אליפות העולם בשחמט 2008
בשנת 1993 התרחש פילוג בעולם השחמט ובמשך 13 שנים היה "אלוף העולם פיד"ה" ו"אלוף העולם קלאסי". בעקבות אליפות העולם בשחמט 2006 הפילוג הסתיים. ולדימיר קרמניק, אלוף העולם (קלאסי), ניצח את וסלין טופאלוב, אלוף העולם (פיד"ה) והוכתר כאלוף העולם. במהלך שיחות על סיום הפילוג סוכם שאם בסבב אליפות העולם בשחמט 2007 קראמניק יפסיד את התואר, תהיה לו זכות לדו-קרב חוזר עם אלוף העולם החדש. על בסיס זה נערך הדו-קרב.

הדו-קרב היה אמור לכלול 12 משחקים. אם לאחר 12 משחקים לא היה יתרון לאף שחמטאי היה אמור להתחיל השלב השני - 4 משחקים של 25 דקות ו-10 שניות לאחר כל צעד.

התחרות החלה ב-14 באוקטובר 2008 והסתיימה ב-29 באוקטובר לאחר 11 משחקים.

==דו-קרב על התואר==
{| class="wikitable" style="text-align:center"
|-
! !! מד כושר !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! סה"כ
|-
| align=right | וישוואנתן אנאנד|| 2783
| style="background:black; color:white"| ½ || ½ ||style="background:black; color:white"| 1 || ½ ||style="background:black; color:white"| 1 || 1 || ½ ||style="background:black; color:white"| ½ || ½ ||style="background:black; color:white"| 0 || ½ || ½6
|-
| align=right | ולדימיר קראמניק|| 2772
| ½ ||style="background:black; color:white"| ½ || 0 ||style="background:black; color:white"| ½ || 0 ||style="background:black; color:white"| 0 ||style="background:black; color:white"| ½ || ½ ||style="background:black; color:white"| ½ || 1
|style="background:black; color:white"| ½ || ½4
|}

==קישורים חיצוניים==

* [http://www.chessgames.com/perl/chess.pl?tid=65865 משחקי הדו-קרב], באתר צ'סגיימס 

קטגוריה:תחרויות שחמט ב-2008
2008
קטגוריה:תחרויות שחמט בגרמניה
קטגוריה:2008 בגרמניה
גרלנד (טקסס)

גרלנד (באנגלית: Garland) היא עיר בטקסס, ארצות הברית, הממוקמת מזרחית לדאלאס. העיר ממוקמת כמעט לחלוטין בתוך מחוז דאלאס, למעט חלק קטן הממוקם במחוזות קולין ורוקוול. לפי מפקד האוכלוסין משנת 2019 מתגוררים בעיר כ-239,928 תושבים, מה שהופך אותה לעיר ה-93 בגודל אוכלוסייתה בארצות הברית, והעיר ה-12 בגודלה בטקסס והשנייה בגדולה במחוז דאלאס, לאחר דאלאס העיר.

בשנת 2008 דורגה גרלנד במקום ה-67 בדירוג CNN וכתב העת Money כאחת מ"מאה הערים שטוב לחיות בהן בארצות הברית". העיר בלטה בדירוגים רבים נוספים הנוגעים לצמיחה כלכלית ולרמת איכות חיים. התעשייה המקומית מגוונת, ומורכבת בין השאר מאלקטרוניקה וייצור פלדה, נפט, מוצרי חלב, כובעים ומעבדי מזון.

== היסטוריה ==
אזור גרלנד החל להיות מיושב באמצע המאה ה-19 וקהילות שונות החלו להתבסס בסביבה אחרי שנת 1874. הרכבת האזורית עזרה משמעותית לפתח את האזור. התוכניות ליישוב גרלנד החלו בשנת 1887 והעיר נקראה על שם אוגוסטוס היל גרלנד שהיה התובע הכללי של ארצות הברית, סנאטור ומושל ארקנסו. בסופו של דבר ההתיישבות עלתה לקרקע בשנת 1891. בשנת 1904 היו בעיר 819 תושבים. בשנת 1920 הוקם בעיר מפעל אשר סיפק חשמל לכולה. ב-9 במאי 1927 פגע טורנדו בעיר והרג 15 אנשים.

המסחר העירוני התפתח מאוד בסוף שנות ה-30 והוקמו תחנות רדיו אזוריות. במהלך מלחמת העולם השנייה פעלו בסביבת גרלנד כמספר מפעלים לייצור מטוסים. לאחר המלחמה, חברת קראפט החלה לפעול בעיר. בשנת 1950, אוכלוסיית גרלנד עלתה על 10,000 תושבים. בשנים 1950-1954 סבלה טקסס מבצורת, וגרלנד צרכה מים רבים מהאגם הסמוך לה. בשנות ה-50 וה-60 גרלנד גדלה משמעותית כתוצאה מתהליך הפרוור שהתרחש בכל ארצות הברית. בשנת 1970 הוכפלה האוכלוסייה לכדי 81,500 תושבים. בשנת 1980 התגוררו בעיר 138,850 תושבים. הפיתוח הכלכלי המשיך גם בעשור הראשון של המאה ה-21.

== דמוגרפיה ==
על פי מפקד האוכלוסין משנת 2010 התגוררו בעיר כ-226,876 בני אדם בכ-75,696 משקי בית. הצפיפות היא 1,534.1 נפש לקמ"ר. ההרכב הגזעי של העיר היה 57.5% לבנים, 14.5% אפרו-אמריקאים, 0.8% אינדיאנים, 9.4% אסייתים, 14.44% מגזעים אחרים, ו-3.3% משני גזעים או יותר. האוכלוסייה הווייטנאמית בעיר היא ה-16 בגודלה בארצות הברית. אוכלוסייה זו מהווה כ-12% מהזרים בגרלנד. הגיל החציוני הוא 33.7 שנים. ההכנסה החציונית עבור משק הבית בעיר היא 52,441$ וההכנסה לנפש בעיר היא כ-20,000 דולר. כ-11.1% מהמשפחות ו-14.5% מהאוכלוסייה היו מתחת לקו העוני.

מבין תושבי העיר הידועים ניתן למנות את ליאן ריימס ומוקי בליילוק.

==קישורים חיצוניים==

* 

==הערות שוליים==

קטגוריה:טקסס: ערים
קטגוריה:יישובים שהוקמו ב-1891
יחסי מצרים – קוריאה הצפונית

יחסי מצרים–קוריאה הצפונית מתייחסים ליחסים הדו-צדדיים בין רפובליקת מצרים הערבית לרפובליקה הדמוקרטית העממית של קוריאה. למצרים יש שגרירות בפיונגיאנג, בעוד שלקוריאה הצפונית יש שגרירות בקהיר.

==היסטוריה==
היחסים נותרו חזקים למדי מאז ימיו של גמאל עבד אל נאצר והמדינות הבלתי-מזדהות, כאשר קוריאה הצפונית תמכה בתוקף בעמדת נאצר בזמן מלחמת סיני. משלחת דיפלומטית צפון-קוריאנית נשלחה למצרים ב-1961 במטרה לכונן יחסים קונסולריים. בשנת 1964 נחתם הסכם הכרה בין המדינות.

נשיא מצרים, עבד אל-פתאח א-סיסי, סירב לאכוף את הסנקציות של האו"ם על קוריאה הצפונית.

==יחסים צבאיים==
חוסני מובארכ גייס טייסים צפון קוריאניים להכשרת חיל האוויר המצרי בעקבות מלחמת יום כיפור. הנשיא אנואר סאדאת אישר את מכירתם של טילים בליסטיים טקטיים לקוריאה הצפונית בין השנים 1976 ל-1981. גם קוריאה הצפונית סייעה למצרים לפתח מערכות טילים משלה.

קוריאה הצפונית השיגה את הטילים הבליסטיים הראשונים שלה ממצרים בין 1979–1980.

פורט סעיד שימשה כנמל מעבר ליצוא נשק צפון קוריאני לאפריקה.

בשנת 2017 נמסר כי שר הביטחון המצרי, סידקי סובחי, הודיע כי מצרים "ניתקה את כל הקשרים הצבאיים עם צפון קוריאה".

==יחסים כלכליים==
חברת התקשורת המצרית אורסקום הייתה קריטית להקמת קוריולינק ב-2008, ויצרה את רשת הטלפון היחידה של קוריאה הצפונית.

==ראו גם==
*יחסי החוץ של קוריאה הצפונית

==הערות שוליים==
רליאנט סברה

רליאנט סברה (באנגלית: Reliant Sabre) היא מכונית ספורט בעלת מרכב פיברגלס, בתצורות קופה ורודסטר מתוצרת יצרנית הרכב הבריטית רליאנט מוטורס אשר יוצרה 1961–1964 בשיתוף יצרנית הרכב אוטוקרס הישראלית.

"רליאנט סברה" פותחה לאחר שיצחק שובינסקי מנכ"ל אוטוקרס ביקר בתערוכת מכוניות ספורט בשנת 1960 בלונדון והתרשם מדגם "Ashley (automobile)" העשוי מפיברגלס ומשילדה שפיתח "Leslie Ballamy" , וקיבל רישיון להרכיב דגמים בעלי תכונות דומות, בשותפות עם יצרנית הרכב הבריטית רליאנט מוטורס . כך פותחו רליאנט סברה בבריטניה וסברה ספורט בישראל.

==תצורות "רליאנט סברה"==
*
* 2 דלתות - קופה
* 2 דלתות - רודסטר

==מנועי "רליאנט סברה"==
* 4 צילינדרים - 1.7 ליטר
* 6 צילינדרים - 2.6 ליטר

==רליאנט סברה==
* יוצרו 208 יחידות
* 77 יחידות - מנוע 6 צילינדרים (75 יחידות בתצורת קופה, 2 יחידות בתצורת רודסטר)
* 2 מושבים
* מנוע פורד
* תאוצה בין 0 - 97 קמ"ש היא 12.2 שניות (מנוע 6 צילינדרים, 2,553 סמ"ק)

== גלריה ==
<gallery mode="packed" heights="130">
קובץ:Scimitar Sabre Six (6227702586).jpg | "רליאנט סברה" - רודסטר
קובץ:Reliant Sabre Coupe GT c.1963-4 (16308687467).jpg | "רליאנט סברה"
קובץ:DE-12-31 RELIANT SABRE SIX 1964.jpg | "רליאנט סברה", שנת 1964
קובץ:1964 Reliant Sabre 4.jpg | "רליאנט סברה", שנת 1964 - רודסטר

</gallery>

==ראו גם==

== קישורים חיצוניים ==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1961
קטגוריה:מכוניות עשויות פיברגלס
קטגוריה:מכוניות בריטיות
סברה
Lo Imprescindible

"Lo Imprescindible" (באנגלית: "What Is Essential"; בעברית: "מה הוא חיוני") הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol. 1. השיר יצא כרצועה ה-10 מתוך האלבום.

בסמוך לצאתו של האלבום, הועלה השיר לספוטיפיי, לאפל מיוזיק, ולשאר רשתות הסטרימינג.

== רקע וכתיבה ==
השיר נכתב על ידי שאקירה, והופק על ידי לסטר מנדז ועל ידה. השיר הוא מעין בלדה, בה יש בית בשפה הגרמנית, ובו שאקירה אומרת לבן זוגה "בוא מותק בוא. לעולם אל תשאיר אותי לבד".

מבקרי המוזיקה הפנו כלפי השיר ביקורות חיוביות בדומה לשאר שירי האלבום.

== הופעה ==
תחילה, את השיר הייתה שאקירה צריכה לשיר במופעים שנכללו בסיבוב ההופעות הרביעי שלה "Oral Fixation Tour", אך לבסוף הוחלט כי אותו לא תשיר.

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים שהופקו על ידי לסטר מנדז
שיכון ה' (בני ברק)

שיכון ה הוא שכונה בבני ברק שהוקמה על ידי הפועל המזרחי בראשית ימיה של מדינת ישראל. השכונה<ref></ref> גובלת בכביש גהה ושכונת גני גד במזרח ורחוב אהרונוביץ במערב, שכונת רמת אהרן בדרום ודרך ז'בוטינסקי בצפון.

==היסטוריה==
באזור בו ניצב היום שיכון ה' נמצאו שרידים להתיישבות מן התקופה הרומית, <ref></ref> במקום נמצאו חרסים ומטבעות.

אבן פינה לשכונה הונחה בנובמבר 1949. המשתכנים הראשונים, קרוב ל-500 משפחות, נכנסו לבתיהם באמצע 1951. הבתים חוברו לרשת החשמל רק מעל שנה לאחר אכלוס הבתים. בשנת 1956 התגוררו בשכונה כ-700 משפחות, רובן מאנשי הציונות הדתית. בשנת 1964 היו בשכונה כ-800 משפחות.

חלק מבתי האזור כונה "שכונת מרמורש" ויועד ליוצאי אזור מרמורש שברומניה. מספר בנינים ברחוב צירלזון בשיכון מכונים "רמת לעלוב".

==בתי כנסת ורבנים==
בשנת 1953 הונחה אבן הפינה לבית הכנסת המרכזי בשכונה, שתוכנן על ידי יעקב נטל. בשכונה היה גם בית כנסת של פועלי אגודת ישראל. וכיום הוא משמש כבית כנסת כלל חסידי בנשיאות רב חסיד.

בשנת 1964 התקיימו בשכונה, בנוסף לבית הכנסת המרכזי, בית כנסת של יוצאי טריפולי, שלושה מנייני תימנים, מניינים של גור, סאטמר, צאנז וחוג חתם סופר וכן מניין של יוצאי פולין בשם "בית יצחק".

בשנת 1952 התמנה הרב נתן צבי פרידמן כרב השכונה. טקס הכתרה רשמי התקיים במאי 1953 עם הנחת אבן פינה לבית הכנסת. לאחר פטירתו, בשנת 1993, מילא את מקומו בנו, הרב יעקב פרץ פרידמן.

==מוסדות חינוך==
בשכונה היה בית ספר ממלכתי דתי ותלמוד תורה של בעלזא. כן נמצא בשכונה מוסד אחוזת שרה. ובית ספר
קהילות יעקב לבנות, שנמצא ברחוב רמת אהרון .

==תושבי השכונה==
בשכונה התגורר זבולון המר, שעל שמו רחוב בשכונה. כן התגוררו בה אברהם שלום שאקי וראובן אהרונוביץ'.

==קישורים חיצוניים==
*
*; 

==הערות שוליים==

קטגוריה:בני ברק: שכונות
קטגוריה:ציונות דתית
מיץ רימונים

מיץ רימונים
מיץ רימונים או רימונדה הוא מיץ פירות המופק על ידי סחיטת רימונים. המיץ נמכר טרי או כסירופ מרוכז (תרכיז). מיץ הרימון כולל נוגדי חמצון.

ממוזער
עובד סוחט רימונים ב[[מסחטת מיץ]]
קיימות צורות שונות למיץ, אחת מהם היא רכז רימונים, תרכיז סירופ העשוי ממיץ הרימונים. בנוסף, על ידי בישול של מיץ הרימונים עם הסוכר מתקבל סירופ גרנדין שמשמש כמרכיב אצל קוקטיילים רבים.

== ערך תזונתי ==
מיץ הרימון בעל 54 קלוריות. רוב המיץ מכיל מים - כ-85.95 גרם מים. המיץ מכיל 0.15 גרם חלבון, 13.13 גרם פחמימות ו-0.29 גרם שומן. המיץ מכיל כ-0.1 מ"ג ויטמין C. בנוסף, המיץ מכיל 0.1 מ"מ ברזל, 11 מ"ג סידן, 214 מ"ג אשלגן ו-0.1 גרם סיבים תזונתיים.

למיץ הרימונים מיוחסות סגולות רפואיות רבות בין השאר להורדת לחץ דם גבוה, שמירה על רמת אינסולין תקינה בדם ומניעת מחלות לב וכלי דם.
ברפואה העממית משתמשים במיץ לריפוי מחלות במערכת העיכול, טיפול בקמטים ושמירה על עור בריא ולח וחיזוק החשק המיני.
שתיית מיץ הרימון נחשבת בריאה יותר מאכילת הפרי עצמו, בניגוד לפירות אחרים, משום שרוב נוגדי החמצון משתחררים מהקליפה רק בעת הסחיטה.
המיץ מכיל פוליפנולים כטאנינים ופלבונואידים כולל אנטוציאנינים שמעניקים לגרגרי הפרי ולמיץ את צבעם האדום בדומה ליין.

המיץ עשוי גם להזיק בצריכה מופרזת משום שמכיל חומצה אוקסלית שמצטברת כאבנים בכליות. כמו כן, המיץ עשוי לגרום להזיק לסובלים מעצירות כרונית ובעיות במערכת העיכול כגון חסימת מעיים. בשל החומציות הרבה, המיץ עשוי לפגום ביעילות תרופות, בעיקר נגד יתר לחץ דם.

==רכז רימונים==

רכז רימונים הוא הסירופ מרוכז שנוצר לאחר בישול מיץ הרימונים עד לצמצומו לנוזל אדום סמיך וכהה. ב ו מוסיפים אותו לתבשילי בשר, ממולאים (דולמה) ורוטב תיבול לסלטים.

== קישורים חיצוניים ==

*
*
*עינת מזור בקר, [https://www.e-med.co.il/articles/2022/09/19/542656/ פצצת אנרגיה אדומה: 10 יתרונות בריאותיים ברימון], אתר e-med, 19 בספטמבר 2022

קטגוריה:מיצי פירות
ואדים טישנקו

ואדים מיקולייביץ' טישצ'נקו (באוקראינית: Вадим Миколайович Тищенко) (24 במרץ 1963 - 14 בדצמבר 2015) היה כדורגלן ומאמן כדורגל סובייטי-אוקראיני ששיחק בעמדת הקשר בקבוצות דניפרו דנפרופטרובסק והפועל חיפה.

==ביוגרפיה==

=== קריירה ===
טישצ'נקו נולד בעיירה הורודוק שבמחוז לבוב במערב אוקראינה (אז חלק מברית המועצות). מגיל 12 למד בפנימייה לכדורגל בעיר לבוב. בגיל 17 עבר למחלקת הנוער של מועדון הכדורגל ניבה ויניצה (ששיחקה אז בליגה הסובייטית השנייה). בשנת 1983 עלה לסגל הקבוצה הבוגרת של המועדון. בשנת 1984 הוצע לו לעבור לקבוצת הפאר של הליגה הסובייטית דינמו קייב. כעבור שנה עזב את דינמו, מאחר שלא שותף באף אחד ממשחקי הקבוצה בליגה. הוא עבר לקבוצת סק"א קרפטי מהליגה הסובייטית השנייה.

בשנת 1987 זומן טישצ'נקו לקבוצת הצמרת דניפרו דנפרופטרובסק. הוא שיחק בשורות דניפרו במשך 5 שנים, אשר נחשבים לשנות השיא בקריירה שלו. הוא זכה עם הקבוצה באליפות ברית המועצות ובגביע ברית המועצות. בשנים 1990-1992 שימש כקפטן של הקבוצה. בשנת 1992, לאחר התפרקות ברית המועצות, נכנסה קבוצת דניפרו לקשיים כלכליים. טישצ'נקו נאלץ לעזוב את הקבוצה.

הוא הגיע לישראל וחתם בקבוצת הפועל חיפה ביחדם עם חברו ולדימיר גורילי. שיחק בשורות הפועל במשך שתי עונות. בשנת 1994 נאלץ לפרוש ממשחק פעיל עקב פציעה ברגל.

===נבחרות===
בתחילת 1987 זומן טישצ'נקו לשחק בנבחרת האולימפית של ברית המועצות. הוא השתתף במשחקי מוקדמות אולימפיאדת סיאול והיה בסגל הנבחרת לאולימפיאדה עצמה. במשחקים האולימפיים ב-1988 זכתה נבחרת ברית המועצות במדליות זהב. טישצ'נקו גם קיבל מדליה, למרות שלא השתתף באך אחד ממשחקי הנבחרת באולמפיאדה.

במקביל למשחקיו בנבחרת האולימפית זומן טישצ'נקו גם להנבחרת הבוגרת של ברית המועצות. משחקו הראשון במדי הנבחרת היה משחק ידידות מול . בסך הכל השתתף טישצ'נקו ב-8 משחקים של הנבחרת. הוא נאלץ "לפספס" את יורו 1988 ומונדיאל 1990 בשל פציעות.

===קריירת אימון===
בשנת 1996 הצטרף טישצ'נקו לצוות המאמנים של קבוצת דניפרו דנפרופטרובסק והיה לעוזר המאמן של הקבוצה. בעונת 1998/1997 מילא את מקומו של מאמן הראשי של הקבוצה. בהמשך היה עוזר מאמן בקבוצת קריוובאס מהליגה האוקראינית הראשונה. בשנת 2001 שב לדניפרו והיה עוזר מאמן של הקבוצה עד יום מותו.

ב-14 בדצמבר 2015 מת ואדים טישצ'נקו באופן פתאומי מדום לב.

==תארים==
* מקום ראשון באולימפיאדת סיאול: 1988
* אליפות ברית המועצות : 1988
* גביע ברית המועצות בכדורגל: 1989

==קישורים חיצוניים==

* 

== הערות שוליים ==

קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל אוקראינים
קטגוריה:כדורגלנים אוקראינים
קטגוריה:כדורגלני נבחרת ברית המועצות
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני הפועל חיפה
קטגוריה:כדורגלני ניבה ויניצה
קטגוריה:כדורגלנים באולימפיאדת סיאול (1988)
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אלופים אולימפיים סובייטים: כדורגל
קטגוריה:ספורטאים אוקראינים בישראל
קטגוריה:אוקראינים שנולדו ב-1963
קטגוריה:סובייטים שנולדו ב-1963
קטגוריה:אוקראינים שנפטרו ב-2015
Shadow of the Tomb Raider

Shadow of the Tomb Raider (בתרגום חופשי לעברית: צללי שודדת הקברים) הוא משחק פעולה והרפתקאות ממוחשב מגוף שלישי והמשחק השלישי בעידן השלישי של סדרת המשחקים "טומב ריידר" שיצא לאור למחשב האישי ולקונסולות המשחקים PlayStation 4 ו-Xbox One ב-14 בספטמבר 2018. המשחק מפותח על ידי Eidos Montreal בשיתוף עם Crystal Dynamics ויצא לאור על ידי Square Enix.

המשחק מתרחש חודשיים לאחרי אירועי המשחק Rise of the Tomb Raider ומתרכז בעלילותיה של לארה קרופט שממשיכה לחקור ולהתעמת עם ארגון "טריניטי" דרך המסו-אמריקה בדרום אמריקה בחיפוש אחר העיר האגדית המיתולוגית פייטיטי וכן לעצור את האפוקליפסה המאית ששחררה. על לארה לחקור את הסביבה ולהילחם באויבים עם נשק חם והתגנבות בעודה חוקרת אזורים חצי-פתוחים. באזורים אלו, לארה יכולה לשדוד קברים על מנת לפתוח דברים חדשים, להשלים משימות צד ולאסוף משאבים לשם יצירה ושדרוג ציוד.

פיתוח המשחק החל ב-2015, לאחר השלמת Rise of the Tomb Raider והסתיים ביולי 2018. Shadow of the Tomb Raider עוצב ותוכנן כך שהמשחק יהווה סוף לטרילוגיה של מסעותיה של לארה שהחלו באתחול מחדש מ-2013. הרקע והנרטיב של המשחק מבוססים על המיתולוגיות של המאיה ושל האצטקים. קאמילה לודינגטון חזרה לדבב את דמותה של לארה.ללא

== קישורים חיצוניים ==
* 

* 

;סרטונים
* 
* 
* 
* 
* 
* 
* 
* 

;לפני ההפצה
* 
* 
* רפאל בן ארי, [https://www.gadgety.co.il/199461/hadow-of-the-tomb-raider-teaser/ משחק טומב ריידר חדש יגיע בספטמבר ויסיים את הסיפור הנוכחי של לארה קרופט], באתר Gadgety, 15 במרץ 2018
* רן רביד, [https://www.vgames.co.il/article/25975.html האם הודלף תאריך השקת המשחק הבא בסדרת Tomb Raider?], באתר Vgames, 15 במרץ 2018
* גיא דהן, [https://www.vgames.co.il/article/25978.html הוכרז רשמית: Shadow Of The Tomb Raider יגיע ב-2018], באתר Vgames, 15 במרץ 2018
* [https://www.tgspot.co.il/shadow-of-the-tomb-raider-official/ לארה קרופט חוזרת עם משחק חדש: Shadow of The Tomb Raider], באתר TGspot, 15 במרץ 2018

== הערות שוליים ==

קטגוריה:משחקי וידאו משנת 2018
קטגוריה:משחקי יריות ממוחשבים (גוף שלישי)
קטגוריה:משחקי הרפתקה ממוחשבים
קטגוריה:משחקי Xbox One
קטגוריה:משחקי פלייסטיישן 4
קטגוריה:טומב ריידר
קטגוריה:משחקי עולם פתוח ממוחשבים
קטגוריה:משחקי לינוקס
קטגוריה:משחקי macOS
קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:משחקי פעולה-הרפתקאות
קטגוריה:משחקי וידאו שפותחו בקנדה
רכב הנדסה קרבית

רכב הנדסה קרבית (באנגלית: Combat Engineering Vehicle, ובקיצור CEV) הוא רכב קרבי משוריין שמשמש למשימות הנדסה קרבית. ניתן לחלק רכבי ההנדסה הקרבית למספר סוגים, לפי סוג התובה והמרכב:
# נגמ"ש הנדסה קרבית: נושא גייסות משוריין שנושא כיתת פלסים ולעיתים קרובות כולל גם אמצעים הנדסיים המאפשרים להם לבצע פעילות הנדסית גם מתוך הכלי. נגמ"שי ההנדסה נעים מנגמ"שים פשוטים שפשוט נושאים פלסים ואינם בעלי יכולת הנדסית (דוגמת ה-M113) עד לנגמ"שים כבדים שעליהם ניתן להתקין אמצעים הנדסיים רבים ואף להילחם מתוכם. דוגמה: נגמ"שי הפומ"ה והנמ"ר ההנדסי של צה"ל. 
# טנק הנדסה: טנק שהוסב לצורכי הנדסה קרבית על ידי הוספת אמצעים הנדסיים כגון כף דחפור או מגוב. כלי זה נועד למטרות סער, ולפעול בצמוד לכוחות השריון המסתערים, ולכן נדרש למיגון ברמה של טנק ומנוע חזק המספק לו מהירות דומה. לעיתים מוסר צריח הטנק ובדרך כלל הוא לא יכול לשאת חיילים בבטנו מלבד המפקד והנהג. הפומ"ה של צה"ל מבוססת על טנק שוט קל שצריחו הוסר, אך מאחר שהיא יכולה לשאת כיתת פלסים היא מסווגת כנגמ"ש הנדסה קרבית ולא כטנק הנדסה. גם לטנקים רגילים ניתן לחבר אמצעים הנדסיים כגון מגוב נוכרי או גשר מישר, אך בטנקי ההנדסה החיבור הוא קבוע ומטרתו העיקרית של הכלי היא פריצה והנדסה, ולא ירי על מטרות אויב. מבין טנקי ההנדסה בולטים שני סוגים נפוצים:
#* טנק-דחפור (טד"ח): טנק שכולל בחזיתו כף דחפור, בנוסף לצריח נושא תותח טנק. יתרונו הוא מיגון ומהירות, אך ביצועיו נחותים לעומת דחפור אמיתי.
#* טנק גישור (טג"ש): טנק שצריחו הוסר והוחלף באמצעי גישור הניתנים לפרישה מהירה בשדה הקרב.
#* טנק-צמ"ה: כלי הנדסי המבוסס על תובת טנק, אך ללא צריח, שבחזיתו כף (ציוד מכני הנדסי) ולרוב כולל גם זרוע חפירה של מחפר. לדוגמה: טרייר.
# ציוד מכני הנדסי ממוגן: כלי צמ"ה אזרחיים – כגון דחפורים, מחפרים ושופלים – שלהם נוסף מיגון וחלונות מזכוכית משוריינת להגדלת שרידותם בשדה הקרב. ברוב כלי הצמ"ה הצבאיים המיגון הוא קל ונועד בעיקר נגד ירי נק"ל ורסיסים, אך יש כלים הכוללים מיגון כבד יותר כגון דחפור די-9 בשירות צה"ל שמיגונו יעיל גם נגד מטעני חבלה כבדים ואף נגד רקטות נ"ט.
# כלים בלתי-מאוישים: כלי רכב וכלים הנדסיים בלתי-מאוישים שנועדו לבצע משימות מסוכנות תוך שהם נשלטים מרחוק או פועלים באופן אוטונומי כרובוט צבאי. כלים כאלה מבוססים על מגוון פלטפורמות בהן טרקטורונים, ציוד מכני הנדסי ואף כלי רק"ם.

<gallery widths=225 heights=165 caption="דוגמאות לרכבי הנדסה קרבית">
קובץ:IDF Puma CEV (5).jpg|נגמ"ש הנדסה פומ"ה
קובץ:M4A3-Sherman-105mm-Dozer-latrun-1.jpg|טנק-דחפור M4 שרמן
קובץ:M60A1 Armored Vehicle Landing Bridge.jpg|טג"ש על בסיס M60A1
File:MTU-20-latrun-2.jpg|טג"ש MTU-20
File:AEV3 2.jpg|AEV 3 קודיאק תוצרת ריינמטאל
File:Terrier Armoured Digger MOD 45155773.jpg|טרייר - שופל ומחפר הנדסי משוריין
קובץ:IDF-D9-bulldozer-66-IndependenceDay-1.jpg|דחפור משוריין D9 "דובי" על בסיס קטרפילר די-9
</gallery>

==קישורים חיצוניים==

קטגוריה:כלי רכב משוריינים
קטגוריה:כלי רכב צבאיים
קטגוריה:הנדסה צבאית
אירווינג (טקסס)

אירווינג (באנגלית: Irving) היא עיר מרכזית במחוז דאלאס, טקסס, ארצות הברית, אשר מהווה למעשה פרוור של העיר דאלאס. על פי אומדן משנת 2016, מתגוררים בעיר כ-238,289 תושבים, מה שהופך את אירווינג לעיר ה-13 בגודלה בטקסס. נמל התעופה הבינלאומי דאלאס/פורט וורת' שוכן בסמוך לעיר.

== היסטוריה ==
בשלהי המאה התשע-עשרה שכנו באזור אירווינג שלל כנסיות ודרכי סחר. ההתיישבות עצמה החלה בשנת 1903. התיישבות זו הוכרזה כעיר ב-14 באפריל 1914 ונקראה על שמו של הסופר וושינגטון אירווינג. בשנים הראשונות של היישוב, גידול האוכלוסייה היה איטי ואף לעיתים נעצר, עם כ-357 תושבים בלבד בשנת 1925. למרות זאת, בשנות השלושים חלה עליה משמעותית. בתחילת שנות השישים היו בעיר כ-45,000 תושבים. בשנת 1956 נפתחה שלוחה של אוניברסיטת דאלאס בעיר. בשנת 1971 נפתח אצטדיון. בשנת 1990 כבר התגוררו בעיר כ-115,000 תושבים.

== דמוגרפיה ==
לפי מפקד האוכלוסין שנערך בשנת 2010, מתגוררים בעיר כ-216,290 אנשים בכ-82,538 משקי בית. צפיפות האוכלוסייה הייתה 1,242.1 נפש לקמ"ר. ההרכב הגזעי של העיר היה 53.1% לבנים, 12.3% אפרו-אמריקאים, 0.9% אינדיאנים, 14.0% אסייתים, 16.3% מגזעים אחרים, ו-3.5% משני גזעים או יותר.

== פוליטיקה וממשל ==
עד נובמבר 2008 נאסר על מכירת אלכוהול בחנויות העיר. בשנה זו רוב תושבי העיר הצביעו כנגד האיסור ובכך הוא בוטל.

== ערים תאומות ==
* 
* 
* 
* 

==קישורים חיצוניים==

* 
* 

קטגוריה:טקסס: ערים
קטגוריה:יישובים שהוקמו ב-1914
לאופולד השני, נסיך אנהלט-דסאו

לאופולד השני, נסיך אנהלט-דסאו (גרמנית: Leopold II. von Anhalt-Dessau; 25 בדצמבר 1700 – 16 בדצמבר 1751), היה נסיך אנהלט-דסאו בין השנים 1747–1751.

==ביוגרפיה==
לאופולד נולד ב-25 בדצמבר 1700 בדסאו, ללאופולד הראשון, נסיך אנהלט-דסאו ולאנה לואיזה פהזה, בתם של רודולף פהזה ואגנס אוהמה. בהיותו בן תשע בלבד התלווה לאופולד לאביו לשירות בצבא הפרוסי, ובשנת 1715 הועלה לדרגת אוברסט לוטננט ברגימנט הרגלים ה-27 בשטנדאל. בשנת 1733 פיקד לאופולד על הכוחות הפרוסים המוצבים במילהאוזן, תורינגיה במהלך מלחמת שלזיה הראשונה.

מותו של אחיו הבכור, וילהלם גוסטב מאנהלט-דסאו, בשנת 1737, הפך את לאופולד ליורש העצר של אנהלט-דסאו, מכיוון שאחיו היה נשוי בנישואים מורגנטיים ולכן תשעת ילדיו לא יכלו לרשת את השלטון. בשנת 1747 מת אביו לאופולד הראשון, נסיך אנהלט-דסאו, ולאופולד עלה לשלטון במקומו.

לאופולד היה אחד הגנרלים המצטיינים ביותר ששירתו תחת פרידריך השני, מלך פרוסיה. הוא הצטיין בכיבוש גלוגאו בשנת 1741 ובקרבות של מולוויץ, כוטוזיץ (שם הוא הועלה לדרגת גנרל-פלדמרשל), פרידברג, וזור.

ב-16 בדצמבר 1751 מת לאופולד בדסאו, ובנו לאופולד השלישי, נסיך אנהלט-דסאו עלה לשלטון במקומו.

==משפחתו==
ב-25 במאי 1737 התחתן לאופולד עם גיזלה אגנס מאנהלט-קתן, בתם של לאופולד, נסיך אנהלט-קתן ופרדריקה הנרייטה מאנהלט-ברנבורג, ממנה היו לו 7 ילדים:
* לאופולד השלישי, דוכס אנהלט-דסאו (1740–1817).
* לואיזה (1742–1743).
* הנרייטה קתרינה אגנס, נסיכת אנהלט-דסאו (1744–1799), התחתנה עם יוהאן יוסטוס, הברון מלואן.
* מריה לאופולדינה, נסיכת אנהלט-דסאו (1746–1769), התחתנה עם זימון אוגוסט, רוזן ליפה-דטמולד.
* יוהאן גאורג מאנהלט-דסאו (1748–1811).
* קזימירה, נסיכת אנהלט-דסאו (1749–1778), התחתנה עם זימון אוגוסט, רוזן ליפה-דטמולד.
* אלברט פרידריך מאנהלט-דסאו (1750–1811), התחתן עם הנרייטה מליפה-וייסנפלד.

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| לאופולד השני, נסיך אנהלט-דסאו בית אסקניה נולד:25 בדצמבר 1700 מת:16 בדצמבר 1751
|-
| rowspan="1" align="center"| לאופולד הראשון
| rowspan="1" align="center"| נסיכות אנהלט-דסאו 1747–1751
| rowspan="1" align="center"| לאופולד השלישי
|}

קטגוריה:נסיכים גרמנים
קטגוריה:בית אסקניה
קטגוריה:גנרל-פלדמרשלים בצבא הפרוסי
קטגוריה:ילידי 1700
קטגוריה:נפטרים ב-1751
יאנר דג

להבות יאנר דג בלילה
יאנר דג (באזרית: Yanar Dağ, "ההר הבוער") הוא אתר גז טבעי שבו אש בוערת ללא הפסק. האתר נמצא לרגלי הים הכספי ובקרבת באקו בירת אזרבייג'ן (הנקראת גם "ארץ האש"). הלהבות בוקעות מהאדמה לגובה של 3 מטרים מבקעים וחריצים בתחתית ההר.

שלא כמו בהרי געש בוציים, להבות יאנר דג בוערות בקביעות יחסית שכן מוזרם אליהן גז באופן רציף מתחת לפני השטח. טוענים שהאש במקום הוצתה על ידי רועה צאן בשנות החמישים, וכך במקרה התגלה מאגר הגז. מהאתר לא נפלטים נוזלים או בוץ לעומת אתרי גז ואתרים חמים אחרים בקרבתו.

==גאוגרפיה==
להבות יאנר דג אינן מפסיקות לבעור לעולם. מסביב למדורת אש זו ניתן להריח את הגז הנידף מן הארץ. הלהבות בוקעות מחריצים באבן החול ומגיעות לגובה של 3 עד 10 מטרים. חומר הבעירה של האש הנצחית באתר הוא גז טבעי שעולה מעלה ובוקע מן האדמה.

גם את הנחלים הזורמים בקרבת יאנר דג ניתן להצית. באזרית הם נקראים "יאנר בולק" (מעיינות בוערים). קיימים מספר נחלים כאלה באזור יאנר דג והמקומיים רוחצים בהם.

אלכנסנדר דיומא, באחד ממסעותיו לאזור, תיאר אש דומה שראה במקדשי האש של דת זרתוסטרא. ישנו קומץ קטן של "הרי אש" בעולם ורובם נמצאים באזרבייג'ן. המדינה עשירה במאגרים של גז טבעי באדמה, וישנים אתרים בשטחה בהם אש בוערת עוד מהעת העתיקה. גם מרקו פולו שביקר באזור בזמנו תיעד אש בוערת ללא הפסקה בשטח המדינה.

==הסבר התופעה==
הגורם שהוצע כהסבר לתופעת יאנר דג הוא מאגר בלתי נדלה של פחמימנים באדמה. חוץ מיאנר דג, קיים אתר נוסף של אש נצחית באזרבייג'ן שנקרא "מקדש האש" והוא נמצא בקווקז הגדול. באזרית שם המקדש הוא "אטשגס" ומשמעותו "מקדשי האש". הלהבות של מקדש האש כבו בעבר, וכיום בתור אטרקציה תיירותית מדליקים אותם בעזרת גז לא טבעי. לעומתם, להבות יאנר דג מעולם לא כבו והגז המלבה אותן הוא אך ורק גז טבעי.

==ראו גם==
* שער הגיהנום
* אש תמיד

==קישורים חיצוניים==

==הערות שוליים==

קטגוריה:אזרבייג'ן: גאוגרפיה
קטגוריה:גז טבעי
Hold Up

Hold Up (בעברית: המתן) הוא שיר שהוקלט על ידי הזמרת האמריקאית ביונסה, מתוך אלבום האולפן השישי שלה, Lemonade. השיר יצא לאור ב-23 באפריל 2016, כסינגל השלישי מתוך האלבום.

השיר הגיע למקום ה-13 במצעד הבילבורד הוט 100, ה-11 במצעד הסינגלים הבריטי, וה-14 במצעד שבצרפת.

== רקע וכתיבה ==
השיר נכתב על ידי דיפלו, עזרא קניג, ביונסה, אמיל הייני, ג'וש טילמן, MNEK, מאלו-איקס, דוק פומוס, מורט שומאן, סולג'ה בוי, אנטוניו רנדולף, קלווין מק'קונל, קארן אורזולק, בריאן צ'ייס וניק זינר, והופק על ידי דיפלו, ביונסה וקניג.

עם השיר הופיעה ביונסה בטקס פרסי הווידאו-קליפים של MTV, בשנת 2016. (באותו הטקס זכה בפרס בקטגוריית "הקליפ הנשי הטוב ביותר")

== וידאו קליפ ==

הווידאו קליפ הנלווה שיצא לשיר, הוא קטע אשר נחתך מתוך הסרט Beyoncé: Lemonade שיצא עם האלבום, Lemonade. בקליפ נראית ביונסה כאשר היא לובשת שמלה בצבע צהוב, ואלת בייסבול בידיים שלה, איתה היא שוברת זכוכיות, מכוניות וכדומה.

נכון למאי 2021 הקליפ של השיר צבר למעלה מ-200 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|1,000,000
|-
!בריטניה (BPI)
|זהב
|400,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות ==
{| class="wikitable plainrowheaders"
! scope="col" |מדינה
! scope="col" |תאריך
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |גרמניה
| rowspan="2" |12 במאי 2016
| rowspan="3" |רדיו להיטים
|סוני מיוזיק אנטרטיינמנט
| align="center" |
|-
! scope="row" |בריטניה
|RCA
| align="center" |
|-
! scope="row" |איטליה
|27 במאי 2016
|סוני מיוזיק אנטרטיינמנט
| align="center" |
|-
! rowspan="2" scope="row" |ארצות הברית
| rowspan="2" |16 באוגוסט 2016
|רדיו קיצבי
| rowspan="2" |פארקווד, קולומביה
| align="center" |
|-
|רדיו אורבני
| align="center" |
|-
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי דיפלו
קטגוריה:שירים שנכתבו על ידי MNEK
קטגוריה:שירים שהופקו על ידי ביונסה
קטגוריה:שירים שהופקו על ידי דיפלו
קטגוריה:וידאו קליפים שבוימו על ידי יונס אוקרלונד
קטגוריה:שירים על בגידה: זוגיות
קטגוריה:שירים על בגידה: מעילה באמון
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת קולומביה רקורדס
Se Acabó el Amor

Se Acabó el Amor (באנגלית: The Love Is Over; בעברית: האהבה הסתיימה) הוא סינגל שהוקלט על ידי הזמר הלטיני אברהם מתאו, ביחד עם יאנדל וג'ניפר לופז. השיר יצא לאור ב-9 במרץ 2018, כסינגל מתוך אחד מאלבומיו של מתאו.

השיר הגיע אל המקום ה-64 במצעד שבספרד, וה-83 במצעד שבשווייץ.

== רקע והפקה ==
השיר נכתב על ידי רמון לבדו מרטינז ואברהם מטאו, והוא הופק על ידי ג'מבו, סיני ויורגי וטיני ואוניל.

== רשימת השמעה ==
* הורדה דיגיטלית
# "Se Acabó el Amor" (גרסה אורבנית) – 3:50

== וידאו קליפ ==
הווידאו קליפ הנלווה של השיר צולם ב-8 במרץ 2018, תחת חסותם של סרטי יוניברסל בהוליווד, לוס אנג'לס, בבימויו של דניאל דוראן.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה <small>(לטיני)</small>
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי טייני
איפצ'י ודיפצ'י

איפצ'י ודיפצ'י הייתה סדרת הרפתקאות שצולמה במהלך השנים 2001-2002 באולפני הרצליה ושודרה בקשת.

איפצ'י ודיפצ'י הם שני יצורים בשם פצ'ונס, שחיים בבית עשוי פטריות ביער. כל אחד מהפרקים, מסתובב סביב שני קווים מקבילים, מצחיקים ומתוחים, וכלל שיר מקורי ומוזיקה שנכתבה במיוחד עבורו. הסדרה עסקה בנושאים חשובים מעולם הילדים, כגון: ידידות, אומץ, בטיחות, פחדים, קבלה וכו', תוך שימוש בהרפתקאות ובקסמים.

קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות שצולמו באולפני הרצליה
Soon We'll Be Found

Soon We'll Be Found (בעברית: בקרוב נמצא את עצמנו) הוא סינגל שהוקלט על ידי הזמרת האוסטרלית סיה, מתוך אלבום האולפן הרביעי שלה, Some People Have Real Problems. השיר יצא לאור ב-13 באוקטובר 2008, כסינגל השלישי מתוך האלבום.

עם יציאתו נכנס השיר אל המקום ה-13 במצעד שבולוניה, ה-17 במצעד שבפלנדריה, וה-94 במצעד הסינגלים הבריטי.

== רקע וכתיבה ==
השיר נכתב על ידי סיה וריק נואלס, והופק על ידי ג'ימי הוגארת'. תחילה, יצא השיר בבריטניה, ב-13 באוקטובר 2008, תחת חסותה של חברת התקליטים מאנקי פאזל רקורדס. מאוחר יותר, ב-12 בינואר 2009, יצא השיר גם באירופה ובשאר רחבי העולם.

עם השיר הופיעה לראשונה סיה בתוכנית הטלוויזיה, "Late Show with David Letterman", ב-13 בנובמבר 2008.

== וידאו קליפ ==
הווידאו קליפ הנלווה שיצא לשיר בוים וצולם על ידי קלייר קארה. בקליפ עצמו, שרה סיה את השיר בשפת הסימנים האמריקאית. בנוסף לכך, הקליפ זכה לפופולריות רבה בשל המסרים השוררים בתוכו.

נכון ל-9 בנובמבר 2023, מונה הצפיות של הקליפ עומד על כ-93.5 מיליון צפיות, דבר אשר הופך אותו לקליפ הנצפה ביותר מן האלבום.

== מיקומי שיא ==

== קישורים חיצוניים ==

== הערות שוליים ==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שנכתבו על ידי ריק נואלס
רחוב יוספטל (בת ים)

רחוב יוספטל הוא אחד מהרחובות הראשיים והארוכים בעיר בת ים ואחד מצירי התחבורה הארוכים בחולון-בת ים. אורכו של הרחוב הוא כ-2.53 קילומטרים. הרחוב מתחיל בקצה המערבי של בת ים ליד הטיילת ומגיע עד המפגש עם נתיבי איילון במחלף יוספטל שבקצה המזרחי של העיר, בגבולה עם חולון. הרחוב ממשיך בחולון בשמות אליעזר הופיין, גולדה מאיר, אלופי צה"ל והמלאכה עד לסיומו בצומת טמפו במפגש עם דרך השבעה.

ברחוב זה שוכן הקניון המסחרי הראשי של העיר שמכונה "קניון בת ים" ותחנת הרכבת בת ים - יוספטל. ברחוב שוכן גן הנ"ד, שנחנך בשנת 1977 לזכרם של 54 חללי אסון הנ"ד בבקעת הירדן. ברחוב קיימת הספרייה העירונית של העיר בת ים.

רחוב יוספטל עובר בשכונות רבות, בהן רמת יוסף, שיכון ותיקים, רובע עסקים, מרכז העיר, דרום מערב ורמת הנשיא.

לצד הרחוב קיימת קופת חולים מאוחדת, גני ילדים רבים ובתי ספר חרדים-דתיים וחילוניים. הרחוב כולל מעל 120 בתים.

== הובלת רכבת ==
* תחנת הרכבת בת ים – יוספטל
* תחנת יוספטל 
* תחנת בנימין
* תחנת בלפור

== גלריה ==
<gallery>
רחוב יוספטל.jpg|תחילת הרחוב
Joseftahl-B3.jpg|מחלף יוספטל
PiBatJam003.jpg|קניון בת ים
PiBatJam051.jpg|בנייה צפופה ברחוב יוספטל
גן הנ"ד בת-ים.jpg|שלט הזיכרון בגן הנ"ד בת-ים
</gallery>

== הערות שוליים ==

יוספטל, רחוב (בת ים)
אתי אורגד

אתי אורגד (נולדה ב-1953) היא מלכת היופי של ישראל לשנת 1971.

==ביוגרפיה==
אורגד נולדה באילת. בגיל שמונה עשרה במהלך שירותה הצבאי נבחרה למלכת היופי של ישראל בטקס שהתקיים בירושלים. בתחרות מיס תבל שנערכה בארצות הברית עלתה לשלב שתים עשרה המועמדות הסופיות.

היא ביקרה במפעל של חברת הקוסמטיקה רבלון בישראל והופיעה בין היתר בתצוגת אופנה של אופנת חורף ואביב שנערכה במועדון נוער בחולון והכנסותיה הוכנסו לטובת מוסדות ילדים.

לאחר מכן עבדה כדיילת באל על ובאחת הטיסות הכירה את טרי טרייסר, ישראלי המתגורר בדרום אפריקה ולאחר זמן קצר נישאו, מנישואין אלו נולד בנה היחיד. הם התגרשו ואחר כך בנתה קריירה כמתווכת נדל"ן.

==קישורים חיצוניים==

==הערות שוליים==

קטגוריה:מלכות היופי
קטגוריה:משתתפות בתחרות מיס תבל
קטגוריה:דיילות אל על
קטגוריה:דיילי אל על
קטגוריה:מהגרות ישראליות
קטגוריה:מהגרים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
As She Pleases

As She Pleases (בעברית: כפי שהיא רוצה) הוא המיני-אלבום הראשון של הזמרת האמריקאית מדיסון ביר. האלבום יצא לאור ב-2 בפברואר 2018 דרך חברת התקליטים Access Records. המיני אלבום מכיל בתוכו שלושה סינגלים, "Dead" ו-"Say It to My Face".

== סינגלים ==
* "Dead" - יצא כסינגל הראשון מתוך המיני אלבום ב-19 במאי 2017 ביחד עם הווידאו מילים. הווידאו קליפ הועלה לערוץ הVevo של ביר ב-2 באוגוסט 2017. לשיר יצאו רמיקסים עם סדריק ג'רווייס ולייברט וגם גרסה אקוסטית כדי לקדם את השיר.
* "Say It to My Face" - יצא כסינגל השני מתוך המיני אלבום ב-3 בנובמבר 2017. באותו החודש, ב-15 בנובמבר, הווידאו קליפ הועלה לערוץ ה־Vevo של ביר. דה ווידבויס הוציא רמיקסים לשיר ב-15 בדצמבר 2017.
* "Home with You" - יצא לאור ב-10 במרץ 2018, כסינגל השלישי מתוך האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2018
קטגוריה:אלבומי מדיסון ביר
קטגוריה:מיני-אלבומים באנגלית
Amy (פסקול)

Amy (בעברית: איימי) הוא פסקול של הזמרת-יוצרת איימי ויינהאוס, אשר יצא לאור ב-20 באוקטובר 2015, עבור הסרט באותו השם איימי, שיצא לאחר מותה, וסיקר את החיים שלה. הפסקול בדומה לשאר אלבומיה, יצא תחת חסותה של חברת התקליטים איילנד רקורדס.

עם יציאתו נכנס הפסקול אל המקום ה-19 במצעד האלבומים הבריטי, וה-7 במצעד האלבומים שבאיטליה.

== רקע והפקה ==
את הפסקול הפיקו מארק רונסון וסלאם רמי, שלאורך כל הקריירה של ויינהאוס הפיקו וכתבו לה ואיתה שירים רבים. השירים שנכללו בפסקול בוצעו על ידי ויינהאוס בשנים שבהן הייתה חיה, וחלקם הולחנו מחדש ובוצעו מחדש על ידי אנטוניו פינטו.

באלבום נכללים מיטב להיטיה של הזמרת כגון, שלושת הלהיטים הגדולים ביותר של ויינהאוס "Back to Black", Rehab", ו-"You Know I'm No Good".

== ביקורת ==
הביקורות על הפסקול היו מעורבות, וממטקריטיק, נמסר כי הציון הסופי שלו הוא 59 נקודות מתוך 100. אינדפנדנט העניקו לפסקול שלושה כוכבי זהב מתוך חמישה, NME העניקו לפסקול שלושה וחצי כוכבי זה מתוך חמישה, ופיצ'פורק הפנו כלפי הפסקול ביקורת מעורבת.

הגרדיאן העניקו לפסקול ציון של שלושה כוכבי זהב מתוך חמישה גם כן.

=== פרסים ===
בטקס פרסי גראמי ה-58, זיכה הפסקול את ויינהאוס בפרס גראמי ה-7 שלה, בקטגוריית - "הסרט המוזיקלי הטוב ביותר".

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|כסף
|60,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
! rowspan="2" |עולם
|30 באוקטובר 2015
|תקליטור • הורדה דיגיטלית

| rowspan="2" |איילנד
|-
|1 באפריל 2016
|תקליט
|}

==קישורים חיצוניים==

==הערות שוליים==

קטגוריה:פסקולים מ-2015
קטגוריה:פסקולי סרטים
קטגוריה:אלבומי איימי ויינהאוס
קטגוריה:אלבומי חברת איילנד רקורדס
קטגוריה:אלבומי אוסף שהתפרסמו לאחר מות מבצעיהם
מלחמת מטבעות

מלחמת מטבעות או פיחות תחרותי הוא מצב בכלכלה ויחסים בינלאומיים שבו מדינות מנסות להשיג יתרון בסחר בינלאומי על פני מדינות אחרות באמצעות הפחתת שער החליפין של המטבע שלהן ביחס למטבעות אחרים. בהיעדר התערבות של מדינות במסחר במטבע חוץ, נקבע שער המטבע של מדינה על פי כוחות השוק של היצע וביקוש. מדינות עשויות להתערב בשוק, כדי להשיג יעדים מוגדרים, כדוגמת שימור מאזן תשלומים או כדי לסייע ליצואנים בסחר בינלאומי.

==עקרונות==
כאשר פוחת ערך המטבע של מדינה, הייצוא ממנה הופך לתחרותי יותר לעומת מדינות אחרות והייבוא למדינה הופך ליקר יותר, מה שמסייע לייצור המקומי כתוצאה מגידול ההכנסה היחסית במטבע המקומי. עם זאת העלאת המחירים של מוצרים מיובאים (או נסיעות לחוץ לארץ) פוגעים בכוח הקנייה של האזרחים, וכאשר מדינות רבות מאמצות מדיניות שכזו היא עשויה להפחית את הסחר הבינלאומי.

במהלך שנות ה-30 של המאה ה-20 במסגרת צעדים ליציאה מהשפל הגדול נעשו צעדים של מלחמת מטבעות ומדינות ביצעו פיחות במטבע על מנת לתמרץ את כלכלתן. בישראל הונהג פיחות בשנות ה-70, ה-80 ותחילת שנות ה-90 כשהייתה אינפלציה גבוהה.

=== סיבות לפיחות ===
באופן היסטורי השימוש בפיחות יחד עם השפעותיו הוא נדיר. על פי הכלכלן האמריקאי ריצ'רד קופר פיחות ניכר הוא מדיניות "טראומטית" שממשלה יכולה לאמץ - היא עשויה להביא להתמרמרות ולקריאות להחלפת הממשלה. פיחות עלול להוביל להפחתת רמת החיים של האזרחים בשל פגיעה בכוח הקנייה שלהם כשהם קונים מוצרים מיובאים או מטיילים בחו"ל. פיחות עשוי לתרום ללחץ אינפלציוני.

פיחות עשוי להפוך את תשלום הריבית בחובות בינלאומיים ליקר יותר כאשר החובות נקובים במטבע זר, ועלול להרתיע משקיעים זרים. לפחות עד המאה ה-21 מקובל היה לראות במטבע חזק כסימן ליוקרתה של הכלכלה ואילו פיחות כסימן לממשלה חלשה.

עם זאת כאשר מדינה סובלת מאבטלה גבוהה או מעוניינת בקידום מדיניות של צמיחה מבוססת ייצוא, שער חליפין נמוך עשוי להיחשב כמועיל. מאז תחילת שנות ה-80 הציעה קרן המטבע הבינלאומית להנהיג פיחות כפתרון אפשרי למדינות מתפתחות שמוציאות באופן קבוע יותר על ייבוא מאשר הן מרוויחות על ייצוא. ערך נמוך יותר של המטבע המקומי מגדיל את מחיר הסחורות המיובאות והופך את הייצוא לזול יותר. כתוצאה מכך יש העדפה לייצור מקומי, שמגדיל את התעסוקה ואת התוצר המקומי הגולמי - אף על פי שהשפעה זו עשויה שלא להיות מיידית בשל תנאי מרשל-לרנר. פיחות עשוי להיות פתרון לאבטלה כאשר אפשרויות אחרות כדוגמת הגדלת ההוצאות הציבוריות אינן אפשרויות למשל בשל חוב גבוה, או כאשר יש למדינה גירעון במאזן התשלומים.

=== מנגנוני פיחות ===
מדינה המעוניינת להנהיג פיחות או לבדוק את הערכת המטבע שלה צריכה לפעול במסגרת מגבלות הרווחות במערכות מטבע בינלאומיות. במהלך שנות ה-30 של המאה ה-20 הייתה באופן יחסי יותר שליטה ישירה למדינות על שער המטבע שלהן באמצעות פעולות של הבנקים המרכזיים. בעקבות התפרקות מערכת ברטון וודס בתחילת שנות ה-70 התגברה משמעותית השפעתם של השווקים כששערי המטבע נקבעים בעיקר על פי כוחות השוק במספר גדל והולך של מדינות. יחד עם זה הבנק המרכזי של מדינה עדיין מסוגל להתערב בשווקים כדי להשפיע על פיחות - אם הבנק מוכר את המטבע שלו כדי לרכוש מטבעות אחרים הוא יכול להפחית את ערך המטבע. הרחבה כמותית יכולה גם היא להוריד את ערך המטבע באופן עקיף, אפילו אם הבנק לא רוכש בצורה ישירה נכסים זרים. צעד נוסף שעשוי להשפיע על ערך המטבע הוא הפחתת ריבית.

==הערות שוליים==

קטגוריה:סחר בין-לאומי
קטגוריה:כלכלה
קטגוריה:סכסוכים כלכליים בין-לאומיים
גביע העולם בשחמט 2007

גביע העולם בשחמט 2007 הוא הטורניר הרביעי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 24 בנובמבר ל-16 בדצמבר 2007 בעיר חנטי-מנסיסק, רוסיה.

גטה קמסקי ניצח בגמר את אלכסיי שירוב. כתוצאה מכך, הוא העפיל לדו-קרב עם וסלין טופאלוב על הזכות להתמודד נגד וישוואנתן אנאנד על התואר. כמו כן, הוא העפיל ישירות לתחרות מועמדים בסבב אליפות העולם בשחמט 2012.

משתתפי חצי הגמר העפילו ישירות לגרנד פרי פידה 2008–2010 שהיה חלק מהעפלה לאליפות העולם בשחמט 2012.

== משתתפים ==
128 המשתתפים נבחרו במספר אופנים:
* 3 משתתפי אליפות העולם בשחמט 2007: לבון ארוניאן, פטר סבידלר ואלכסנדר גרישצ'וק
* אלופת העולם בשחמט לנשים - שו יוחווה
* אלוף העולם לנוער (2004) - זבן אנדריאסיאן (ארמניה)
* 25 השחמטאים עם ממוצע מד הכושר הגבוה ביותר בין יולי 2004 ינואר 2005
* 45 השחמטאים מאירופה
* 19 שחמטאים מיבשת אמריקה (הצפונית והדרומית)
* 19 שחמטאים מאסיה ואוקיאניה
* 5 שחמטאים מיבשת אפריקה
* 4 שחמטאים שבחר נשיא פיד"ה
* 3 שחמטאים שבחרה הוועדה המארגנת של התחרות

פטר לקו, אלכסנדר מורוזביץ' ובוריס גלפנד, משתתפי גמר אליפות העולם בשחמט 2007 בחרו לא להשתתף בתחרות.

==מבנה התחרות==
בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
* שני משחקי שח מהיר. 25 דקות עם תוספת של 10 שניות למסע.
* שני משחקי בליץ. 5 דקות עם תוספת של שלוש שניות למסע.
* משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.
בגמר ובמשחק על המקום השלישי, אם יתקיים, שני השחקנים ישחקו בתחילה 4 משחקים עם הגבלת זמן ורק לאחר מכן במקרה של שוויון הם ישחקו משחקים מהירים לפי המפורט לעיל.

== פרסים ==
{| class="wikitable centre" style="margin-bottom: 10px;"
!סיבוב
! זכייה
|-
|ראשון
| align="right" |6,000 $
|-
|שני
| align="right" |10,000 $
|-
|שלישי
| align="right" |16,000 $
|-
|רביעי
| align="right" |25,000 $
|-
|חמישי
| align="right" |35,000 $
|-
|שישי
| align="right" |50,000 $
|-
|סגן
| align="right" |80,000 $
|-
|מקום 1
| align="right" |120,000 $
|-
| סה"כ
| align="right" |1,600,000 $
|}

==משתתפי התחרות - המדורגים ראשונים לפי מד כושר==
# וסילי איוונצ'וק, 2787 - הודח בסיבוב השלישי
# שחריאר ממדיארוב, 2752 - הודח בסיבוב השלישי
# טיימור רג'אבוב, 2742 - הודח בסיבוב השני
# לבון ארוניאן, 2741 - הודח בסיבוב הרביעי
# אלכסיי שירוב, 2739 - הפסיד במשחק הגמר
# פטר סבידלר, 2732 - הודח בסיבוב הרביעי
# מייקל אדמס, 2729 - הודח בסיבוב הרביעי
# יבגני אלכסייב, 2716 - הודח ברבע הגמר
# אלכסנדר גרישצ'וק, 2720 - הודח בסיבוב השלישי
# מגנוס קרלסן, 2714 - הודח בחצי הגמר

==שלבי הגמר==

==ישראלים בגביע==
* אמיל סוטובסקי, 2655, דורג במקום ה-39 - הודח בסיבוב הראשון
* מיכאל רויז, 2643, דורג במקום ה-49 - הודח בסיבוב השני
* בוריס אברוך, 2641, דורג במקום ה-54 - הודח בסיבוב השני

==קישורים חיצוניים==
* 
* [http://www.chessgames.com/perl/chess.pl?tid=63441 משחקי התחרות], באתר צ'סגיימס 

קטגוריה:חנטי-מנסיסק: תחרויות שחמט
2007
קטגוריה:תחרויות שחמט ב-2007
מיץ מלפפונים

מיץ מלפפונים
מיץ מלפפונים הוא מיץ פירות המופק מסחיטת מלפפונים. מיץ המלפפון מכיל 98% מים. מיץ מלפפונים הוא הבסיס למאכלים כמו מרק מלפפונים ורוטב לסלטים, 

הוא משמש כרכיב עיקרי במשקאות וקוקטיילים רבים כגון בלאדי מרי. 

במיץ המלפפונים יש כמויות משמעותיות של אשלגן ויש בו ערך גבוה של ויטמין A. המיץ מכיל גם כמויות משמעותיות של סיליקון ומכיל גם סטרול. כמו כן, מיץ המלפפונים משמש כמרכיב קוסמטיקה בסבונים, שמפו, תחליבים ואף בבשמים ומטהרי אוויר.

מיץ המלפפונים שימש ברפואה המסורתית של רוסיה על מנת לסייע בטיפול דלקת בדרכי הנשימה וגרם להפחתת שיעול מתמשך. במקומות אחרים, הוא שימש על מנת להרגיע את הצרבת ולהפחית את החומצה בקיבה.מיץ המלפפונים גם מרגיע כוויות ופריחות וידוע כדוחה נגד כיני עץ גדי-עש.

== קישורים חיצוניים ==

== הערות שוליים ==

קטגוריה:מיצי ירקות
אנטיגואה וברבודה במשחקים האולימפיים לנוער

אנטיגואה וברבודה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאנטיגואה וברבודה לא זכה במדליה אולימפית לנוער, והשתתפות ספורטאי הנוער היא בעיקר סמלית.

==השתתפות במשחקים==
===משחקי הקיץ===
המשלחת הראשונה של אנטיגואה וברבודה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט, אתלטיקה ושחייה. הישג השיא של המשלחת היה בגמר ריצת 100 מטר נערים בה סיימה במקום הרביעי. ביתר התחרויות ספורטאי המשלחת לא הגיעו להישגים משמעותיים. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה חמישה ספורטאים שהתחרו בשלושה ענפים, אתלטיקה, שחייה ושיט. הישג השיא של המשלחה היה בגמר ריצת 100 מטר נערות בה סיימה במקום הרביעי. יתר ספורטאי המשלחת, בדומה לאולימפיאדת הנוער סינגפור, סיימו במקומות האחרונים בתחרויות.

==ראו גם==
* אנטיגואה וברבודה במשחקים האולימפיים
* אנטיגואה וברבודה במשחקים הפאראלימפיים

קטגוריה:אנטיגואה וברבודה: ספורט
קטגוריה:מדינות במשחקים האולימפיים לנוער
אל סלוודור במשחקים האולימפיים לנוער

אל סלוודור משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. ההשתפות של ספורטאי הנוער מאל סלוודור היא בעיקר סמלית. ההישג הגבוה ביותר אליו הגיע ספורטאי נוער מאל סלוודור במשחקים עד כה היה בענף השחייה, עם זכייה במדליית כסף

==השתתפות במשחקים==
===אולימפיאדת הנוער סינגפור (2010)===
המשלחת הראשונה של אל סלוודור למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט: התעמלות, חתירה, טניס שולחן וסיף. ספורטאי המשלחת לא הגיעו להישגים משמעותיים וסיימו במקומות האחרונים בתחרויות.

===אולימפיאדת הנוער נאנג'ינג (2014)===
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה אל סלוודור עד כה והיא מנתה שמונה ספורטאים שהתחרו בחמישה ענפים. המשלחת זכתה במדליית כסף בענף השחייה בתחרות שחייה חופשית ל-400 מטר נערים. כמו כן, המשלחת הגיעה להישג בענף הרכיבה בה סיימה במקום הרביעי בתחרות היחידים. המשלחת השתתפה גם בענפים היאבקות, חתירה וטריאתלון בהם סיימה במקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2014 נאנג'ינג || 0 || 1 || 0 || 1 || 70
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| שחייה || 0 || 1 || 0 || 1
|}

==ראו גם==
* אל סלוודור במשחקים האולימפיים
* אל סלוודור במשחקים הפאראלימפיים

קטגוריה:אל סלוודור: ספורט
קטגוריה:מדינות במשחקים האולימפיים לנוער
טיקיטאס

"טיקיטאס" הוא סינגל של הזמרת הישראלית נועה קירל. השיר יצא לאור ב-19 באוקטובר 2017, בשיתוף זמר ההיפ הופ סטפן לגר. השיר יצא בחסותו של רוברטו מיוזיק.

קירל הופיעה עם שיר זה ועם "יש בי אהבה", בטקס פרסי הטלוויזיה הישראלית שהתקיים בשנת 2018.

== רקע ==
במקור, השיר נכתב על ידי דורון מדלי עבור הזמרת אלני פוריירה ונקרא "Τι Κοιτάς", לאחר כשנה מדלי החליט להוציא גרסה נוספת בשפה העברית, שיצא לכבוד ליין מסיבות הגייז "אריסה" בביצועה של קירל ביחד עם סטפן לגר. את השיר הפיקו אלכס לאון, ליאור אברמוב וניב שטובי, והוא הולחן על ידי מדלי.

על פי רשת, הגרסה העברית שנכתבה במיוחד לקירל ולגר נוצרה לכבוד חגיגות 7 שנים לליין מסיבות הגייז "אריסה".

== וידאו קליפ ==
הווידאו קליפ הנלווה שיצא לשיר בוים על ידי עומר טובי, והוא הועלה לערוץ היוטיוב הרשמי של נועה קירל באותו תאריך שבו יצא כסינגל. הכוריאוגרפיה שבקליפ נעשתה על ידי מור חממי, והוא צולם במרכז לזרוס וקנטור בחולון.

בקליפ ניתן לראות את קירל ואת לגר במגרש כדורסל, רוקדים לצלילי השיר עם עשרות רקדנים, ובסצנות שונות את קירל שוכבת בתוך מעגל המגרש ונחשים מקיפים אותה.

מונה הצפיות של הקליפ נכון למרץ 2023, עומד על 35 מיליון צפיות, דבר אשר הופך את הקליפ החמישי של קירל הנצפה ביותר שלה, והשלישי של לגר.

== הופעות חיות ==
קירל הופיעה עם השיר בטקס פרסי האקדמיה לטלוויזיה לשנת 2017.<ref></ref> בדצמבר 2020 הופיעה קירל עם השיר בתוכנית מחר שבת ברשת 13, וביצעה אותו ללא פלייבק.<ref></ref> במסגרת מופע פריסטייל פסטיגל, ביצעה קירל את השיר בגרסה מחודשת יחד עם שירה לוי, ריף נאמן, עדי חבשוש ויהונתן מרגי.

קירל הופיעה עם השיר בטקס הדלקת המשואות ה'תש"ף, ללא לגר.<ref></ref>

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990047196150205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי נועה קירל
קטגוריה:שירי סטפן לגר
קטגוריה:שירי אריסה
קטגוריה:דואטים
קטגוריה:שירים בעברית
קטגוריה:שירים ביוונית
קטגוריה:שירים שנכתבו על ידי דורון מדלי
קטגוריה:שירים שהולחנו על ידי דורון מדלי
קטגוריה:שירי להט"ב
קטגוריה:שירים על תעופה
קטגוריה:שירי היפ הופ בעברית